T r e n č i a n s k y s a m o s p r á v n y k r a j
v súlade so zákonom č. 552/2003 Z. z. o výkone práce vo verejnom záujme, v platnom znení,
vyhlasuje
výberové konanie na obsadenie miesta
Riaditeľ (riaditeľka) Nemocnice s poliklinikou Prievidza so sídlom v Bojniciach
Kvalifikačné predpoklady a požiadavky:
- vysokoškolské vzdelanie II. stupňa zdravotníckeho, alebo ekonomického zamerania,
- vítaná je špecializácia v niektorom zo špecializačných odborov v zmysle Prílohy č. 4 Nariadenia vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v platnom znení,
- preukázaná prax v riadiacich pozíciách v dĺžke najmenej 5 rokov,
- spracovanie a predloženie Projektu stratégie rozvoja Nemocnice s poliklinikou Prievidza so sídlom v Bojniciach, ktorý obsahuje zabezpečenie a rozvoj poskytovania zdravotnej starostlivosti, stabilizáciu a zlepšenie ekonomickej situácie organizácie, zefektívnenie činnosti, personálnu politiku, investičné priority a riešenie aktuálnych problémov nemocnice. Projekt musí obsahovať presné definovanie cieľov a spôsoby ich dosiahnutia, perspektívy a spôsob realizácie navrhovaných opatrení v praxi.
Uchádzač o pracovné miesto musí:
- byť bezúhonný,
- spĺňať kvalifikačné predpoklady a požiadavky na požadovanú pracovnú pozíciu,
- ovládať legislatívu najmä v oblasti zdravotníctva,
- byť komunikatívny, flexibilný, samostatný, schopný riešiť problémy, pracovať pod tlakom, ochotný učiť sa nové veci a pracovať v tíme.
Zoznam dokladov, ktoré musí uchádzač predložiť:
- písomná žiadosť o účasť na výberovom konaní,
- úradne osvedčené kópie dokladov o dosiahnutom vzdelaní,
- výpis z registra trestov nie starší ako 3 mesiace,
- prehľad doterajšej praxe,
- doklad preukazujúci prax, resp. potvrdenie zamestnávateľa o praxi v riadiacich pozíciách v dĺžke najmenej 5 rokov,
- profesijný štruktúrovaný životopis,
- motivačný list,
- Projekt "Stratégie rozvoja Nemocnice s poliklinikou Prievidza so sídlom v Bojniciach".
Formálna úprava dokumentu "Projekt Stratégie rozvoja Nemocnice s poliklinikou Prievidza so sídlom v Bojniciach" je potrebné spracovať písomne, v textovom editore v rozsahu minimálne 10 strán formátu A4 podľa platných pravidiel písania a úpravy písomností v zmysle STN 01 6910 z apríla 2011.
Osobný plat: 2 500 Eur
* Nepredloženie niektorého z dokladov a príloh alebo neskoré doručenie prihlášky na VK môže byť dôvodom na vyradenie uchádzača z VK.
Žiadosť o účasť na výberovom konaní je potrebné zaslať spolu s požadovanými dokladmi na adresu:
Trenčiansky samosprávny kraj
Oddelenie personálneho manažmentu, miezd a krízového riadenia
K dolnej stanici 7282/20A
911 01 Trenčín.
Obálku označiť v ľavom hornom rohu "NEOTVÁRAŤ – VK riaditeľ "Nemocnice s poliklinikou Prievidza so sídlom v Bojniciach",
Dátum uzávierky prijímania žiadostí o účasť na výberovom konaní je 31.12.2018. Rozhodujúci je dátum na poštovej pečiatke.
Dátum, miesto a čas výberového konania oznámi prihláseným uchádzačom Trenčiansky samosprávny kraj.